Томо Томоски (историчар)

**Томо Томоски** ( - ) — македонски историчар и археолог, еден од водечките медиевисти во земјата.

## Животопис
Роден е на 22 декември 1915 година во Скопје, тогаш завземено од Царството Бугарија за време на Првата светска војна. Завршил основно и средно образование во Скопје, Во 1948&nbsp;г. дипломирал историја на Филозофскиот факултет при Љубљанскиот универзитет.

Во 1949 година, тој станал асистент на Филозофскиот факултет при Скопскиот универзитет. Во 1958 година, тој ја одбранил докторската дисертација на тема „*Средновековните градови во нашите клисури*“. Истата година станал доцент, во 1963 вонреден професор, а во 1970&nbsp;г. станал редовен професор на факултетот. Бил продекан на факултот и шеф на Катедрата по историја. Предавал општа историја на средниот век и раководел со многу археолошки ископувања. Бил еден од авторите на капиталното дело „*Историја народа Југославије*“ (1953), тритомната „*Историја на македонскиот народ*“ (1969), „*Историја на македонскиот народ*“ на руски јазик во издание на МАНУ, а учествувал и во подготовка на „*[[Енциклопедија на Југославија]]*“. Се пензионирал во 1983&nbsp;г.

Починал во Скопје на 3 мај 2004&nbsp;г.

## Награди
* Награда „Св. Климент Охридски“ (1976)
* Награда „Гоце Делчев“ (1999)

## Трудови
Автор е на бројни монографии и научни трудови:

* 1954: Исправки и дополненија на некои карти од средновековната историја на Македонија
* 1963: Еден изгубен документ за австриската војна во Македонија во 1689 година
* 1964: Белешки по повод воениот поход на Андроник III во Македонија во 1330 год.
* 1965: Апелативи на нашите средновековни градови
* 1969: Еден опис на Македонија од 1905 година (Detailbeschreibung von Makedonien, Wien 1905.)
* 1969: Населението на Битолскиот санџак во 1897 година според статистичкиот преглед на австро-унгарскиог вицеконсул А. Крал
* 1970: Белешки за положбата на некои месности во Македонија во почетокот на XI век
* 1970: Еден редок наод на ѓулиња од камен
* 1970: Полошките хисари во XV век
* 1971: Потеклото и значењето на некои топоними во Македонија
* 1971: Прилог кон убикацијата на Модричкиот манастир
* 1971: Средновековниот град Малешево
* 1972: Свети Град е второ име за средновековниот град Дебар
* 1972: „Чекор напред“ во „откривањето“ на Асамати
* 1973: Средновековните градови во Македонија
* 1975: Во потрага по средновековниот град Девол
* 1976: Средновековен Полог
* 1976: Средновековни градови во Полог
* 1977: Молиск - Молско - Moлескова - (Лескова) - Лехово
* 1978: Овче Поле во средниот век
* 1978: Средновековни градови во Македонија меѓу реките Вардар, Брегалница и Лакавица
* 1979: Преспа во средниот век
* 1980: Butella civitas Pelagoniae
* 1980: Прилог кон топографијата на Климентовата епархија
* 1981: Белешки за неколку малку познати места во средновековна Македонија
* 1982: Μόκρος во историјата на македонскиот народ
* 1984: Стан не е Стаг
* 1992: Како топонимот Манастир се наложил за втор назив на градот Битола
* 1996: Записи за Другувитите во Македонија
* 2002: Котокиј: прилог кон прашањето за неговата идентификација и убикација
* 2004: Топонимите Дрембица и Велика во епископската титула на Св. Климент (прилог кон прашањето за нивната идентификација и убикација)

## Наводи

## Надворешни врски
* Библиографија на Томо Томоски — COBISS 

Категорија:Македонски медиевисти
Категорија:Македонски археолози
Категорија:Македонски универзитетски професори
Категорија:Југословенски историчари
Категорија:Југословенски археолози
Категорија:Југословенски универзитетски професори
Категорија:Професори на Филозофскиот факултет - Скопје
Категорија:Апсолвенти на Љубљанскиот универзитет
Категорија:Добитници на наградата „Св. Климент Охридски“
Категорија:Добитници на наградата „Гоце Делчев“